নিহতদের পরিবার জানায়, কুষ্টিয়ার কুমারখালী উপজেলার চর গোবিন্দপুর গ্রামের শাহানা খাতুন তাঁর তিন ছেলেমেয়েকে নিয়ে নাটোর সদর উপজেলার চক তেবাড়িয়া গ্রামে খালার বাড়ি বেড়াতে এসেছিলেন। আজ দুপুরে শিমলা ও সাদিয়া লুকিয়ে পাশের নন্দকুজা নদীতে গোসল করতে নামে। একপর্যায়ে তারা পানিতে তলিয়ে যায়। পরে নদীর পাড়ের লোকজন তাদের উদ্ধার করে স্থানীয় একটি বেসরকারি ক্লিনিকে নিলে কর্তব্যরত চিকিৎসক মৃত ঘোষণা করেন।